**Námety na hry a činnosti k témam:** Rukavička, Domček, Domček....,Z rozprávky do rozprávky, Predmety a ich vlastnosti, aj z témy Zima:

* báseň autorky Mgr.B.Ballonovej z knihy: Škôlka hrou – Zima k téme Predmety:

Hádali sa nástroje celý deň a noc,

ktorý je z nich najlepší ľuďom na pomoc.

Vraví pyšná váha na to, presne vážiť, to je vec,

Každý kuchár s dobrou váhou je výborný umelec.

Vozík vraví pani váhe – ja viac ako ty viem,

mne naložia veľký náklad, ľahučko ho odveziem.

To je pekné, milý vozík, toto mi je novina,

pridala sa do rozpravy naklonená rovina.

Ja som veľmi dôležitá, tak buď trochu tichšie,

stačí, že mi jeden koniec dáte trochu vyššie.

Hádali sa takto všetci, celý deň aj noc,

prišlo ráno a s ním majster všetkým na pomoc.

Moji milí pomocníci, mám vás veľmi rád,

nemôžete sa vy hádať, som váš kamarát.

Každý z vás je dôležitý všetkým, to je dobrá správa.

Treba k vám šikovnú ruku, čo vám prácu dáva.

Básne :1. od autorky D. Dragulová – Faktorová Cencúľ: Z našej strechy cencúľ visí. Pýtam sa ho:-A ty čí si? Mlčí. Len sa trbliece-. Podobá sa na sviece.

2. od autorky E. Fedorovej: Báseň juj to štípe: Letia, letia biele vločky, na brmbolce, na čiapočky, na goliere, kabátiky, mráz sa tlačí za nechtíky.

3. od autorky Z. Minarechovej Báseň: Vločky: Tancovali malé vločky, robili len drobné krôčky. Točili sa, vírili, celý kraj nám prikryli.

* Obkresľovanie obrázkov v štvorcovej sieti- vy niečo nakreslíte, napr.jednoduchý obrys, tvar domčeka a dieťa ho presne obkreslí, bude počítať podľa štvorčekov, aby bol obrázok rovnaký.
* Maľovanie veľkým štetcom a temperovými farbami na sneh, skúste najprv plochu udupať a potom maľovať napr. Zimné obrázky, snehuliakov.
* Počúvať skladbu tanec snehových vločiek od hudobného skladateľa Claude Debussyho (na youtube.com) – nech dieťa skúsi najpr. počúvať, potom môže porozprávať svoje pocity, vymyslieť napr. príbeh o vločkách, zatancovať ako vločka a iné, vločky strihať lepiť, vytvoriť obrázok tanca snehových vločiek.
* Zahrať s deťmi hru na rozvoj sluchového vnímania: dieťa sedí a vy mu poza jeho chrbát budete búchať, ťukať, šuchotať s rôznymi predmetmi a dieťa bude hádať, aký je to zvuk, akého predmetu/nástroja. Potom môže byť obmena hry: bude to robiť dieťa alebo vy budete búchať nejakým predmetom a dieťa bude hádať, koľko krát ste udreli a iné.Napr. si nástroje/predmety (3-8 predmetov)položíte na stôl a dieťa sa chvíľu na nich díva, potom sa otočí a menuje, čo tam leží. Vy ich v ďalšej hre odoberáte a dieťa háda, čo tam už nie je, čo chýba.
* Nástroje a predmety dieťa menuje, tie čo vidí a určí z čoho sú vyrobené. Pokúsi sa nejaký obkresliť (technická kresba) napr. ceruzkou zachytiť detaily.
* Zdobiť maľovaním, vystrihovaním, lepením papierové karnevalové masky
* Počítať geometrické tvary nakreslené na papieri, priraďovať im správnu číslicu od 1-6, kresliť predkreslené tvary a vyzdobiť nimi napr.papierovú masku, či nohavice karnevalového papierového šaša
* Nájsť krátku báseň alebo už takú, ktorú dieťa pozná a spolu „písať“ jej text, niektoré podstatné mená v básni nahradiť kresbou dieťaťa, vznikne tak maľované čítanie a dieťa si ho bude „čítať“ samo.
* Nájsť si text rozprávky o Rukavičke alebo Domček, domček, kto v tebe býva a prerozprávať ho dieťaťu, ak dieťa rozprávku pozná, nech ju skúsi samé rozprávať, vymyslieť iný záver rozprávky, doplniť napr. zvieratká, kresliť ju, spraviť si papierové maňušky a zahrať ju ako divadielko, možností je veľa, skúste to spolu s ním.

**Niečo z časových vzťahov.**

* „Ako sa slniečko s mesiačikom dohodli" - príbeh z netu
* rozprávajte sa s deťmi o jednotlivých činnostiach počas celého dňa
* klaďte im otázky typu: čo robili včera, čo dnes, čo budeme robiť zajtra
* báseň: Ráno

Keď som dobre vyspinkaná, rýchlo vstanem zavčas zrána.

Mamička mi pošušká: "Dobré ráno"! do uška.

Len čo žmurknem žmurki-žmurki, zaviažem si obe šnúrky.

Medvedík sa usmial milo, slniečko ho zobudilo.

Raňajky ja zjem, chlieb s maslom, sladký džem.

Poznámka:V časti : *Pre predškoláka*, uverejňujeme rozmanité hry, ktoré možno využiť pre rozvíjanie osobnosti aj mladších detí nielen predškolákov. Určite vás nejaké oslovia.